Steigiamasis Seimas

Lietuvos Steigiamasis Seimas – pirmasis nepriklausomos Lietuvos valstybės parlamentas, išrinktas tiesioginiuose, demokratiniuose, visuotiniuose, slaptuose rinkimuose. Jis savo veiklą pradėjo 1920 m. gegužės 15 d. ir baigė 1922 m. spalio 6 d.

 Teisinis pagrindas 
1917 m. rugsėjo 18–23 dienomis Vilniuje buvo sušaukta Lietuvių konferencija, kuri nutarė, kad norint padėti nepriklausomos Lietuvos valstybės pamatus ir sureguliuoti jos santykius su kaimynais turi būti sušauktas Steigiamasis seimas Vilniuje, demokratiniu būdu visų jos gyventojų išrinktasLietuvių konferencija, https://lt1918.lt/straipsniai/i-temos-apibendrinimas-1917-m-rugsejis-vilniaus-konferencija/. Konferencijos nutarimams įgyvendinti buvo išrinktas vykdomasis organas – 20 asmenų Lietuvos Taryba (1918 m. liepos 11 d. tapusi Lietuvos Valstybės Taryba). Pastaroji 1918 m. vasario 16 d. priėmė Nepriklausomybės aktą, kuriame numatyta kaip galima greičiau sušaukti Steigiamąjį Seimą. 1918 m. lapkričio 2 d. Lietuvos Valstybės Taryba priėmė „Lietuvos valstybės laikinosios Konstitucijos pamatinius dėsnius“, kuriuose buvo pasakyta, kad būsimą Lietuvos valstybės formą nustatys būtent Steigiamasis Seimas. 1919 m. spalio 30 d. priimtas Steigiamojo Seimo rinkimų įstatymasD. Blažytė-Baužienė, M. Tamošaitis, L. Truska, Lietuvos Seimo istorija XX–XXI a. pradžia, Vilnius, 2009..

 Rinkimai 

Lietuva buvo padalinta į 11 rinkimų apygardų iš kurių 5 tuo metu nebuvo lietuvių rankoseJ. B. Laučka, Lietuvos parlamentinė santvarka, Tėvynės sargas, 1970, nr. 1 (3).. Bendras numatytas mandatų skaičius buvo 229, bet rinkimuose negalėjo dalyvauti lenkų kontroliuojamas Vilniaus kraštas bei prancūzų kontroliuojamas Klaipėdos kraštas. Lietuvos žinioje esančios apygardos galėjo išrinkti 112 atstovų, po vieną nuo 15 000 gyventojų. Balsuoti teisę turėjo visi piliečiai, sulaukę 21 metų amžiaus, o kariai nuo 17 metųKariškiai renka Steigiamąjį Seimą, Kariškių žodis, 1920 03 25 nr. 13.. Buvo pakeistas Laikinosios Konstitucijos paragrafas skelbęs, kad Steigiamasi Seimas turi susirinkti Vilniuje. Taip pat numatytos partijų teisės, pareigos, baudos ir bausmės už susirinkimų trukdymą, valstybės tarnautojų agitaciją darbo metu, rinkimų vaizdinės agitacijos bei sąrašų naikinimą, prievartos ar papirkimo naudojimą rinkėjams, agitaciją ne vietoje ir ne laikuA. Jakubčionis, Politinės partijos Steigiamojo Seimo rinkimuose, 1920–1922 metų parlamentinė patirtis: sprendimų politika, tikslai, aplinkybės, Vilnius, 2000..

1920 m. balandžio 14–15 d. vyko rinkimai. Juose daugumą balsų gavo Lietuvos krikščionių demokratų partija užsitikrindama teisę Seime turėti 59 atstovus. Antri liko Lietuvos socialistų liaudininkų demokratų partijos ir Lietuvos valstiečių sąjungos blokas, laimėję 28 mandatus. Socialdemokratai gavo 13 vietų, o tautinėms mažumoms teko 10 mandatų (6 žydai, 3 lenkai, 1 vokietis). 2 atstovai nepriklausė jokioms partijomsJ. B. Laučka, Lietuvos parlamentinė santvarka, Tėvynės sargas, 1971, nr. 1 (3).. Vėliau seimo nariai kito. Rotacijos principu vietoj pasitraukusių atstovų, į parlamentą buvo inkorporuojami kiti. Todėl iki seimo darbo pabaigosP. Čepėnas, Naujųjų laikų Lietuvos istorija, t. 2, Chicago, 1986. jo nariais spėjo būti 150 asmenųTrumpos Steigiamojo Seimo narių biografijos, Klaipėda, 1924.. Dauguma seimo atstovų buvo labai jauni. 26 jų nebuvo peržengę 30 metų slenksčio, ir tik 12 narių jau buvo sulaukę 50 ar daugiau metų. Iš jų 4 priklausė žydų frakcijai Daugiausia buvo baigusių aukštąjį mokslą (37 iš 150), tačiau antrą skaitlingiausią grupę sudarė savamoksliai (26 iš 150). Septyni atstovai mokslus baigė dvasinėse akademijose arba kunigų seminarijoseV. Viliamas, Steigiamasis seimas susirenka, Tėvynės sargas, 1970, nr. 1 (31).. Seime buvo 8 moterys. Kaip vyriausia Seimo narė Gabrielė Petkevičaitė–Bitė pirmininkavo iškilmingame pirmame posėdyje. Jam sekretoriavo jauniausia Seimo narė Ona Muraškaitė–RačiukaitienėZ. Ivinskis, Lietuvos Steigiamasis seimas, jo kilmė ir reikšmė, Į Laisvę, 1970, nr. 50 (87).. Tuo metu tai buvo didelis moterų pasiekimas1920–1922 metų parlamentinė patirtis: sprendimų politika, tikslai, aplinkybės, Vilnius, 2000..

Profesiniu požiūriu daugiausia parlamento narių buvo ūkininkai – 21R. Skipitis, Nepriklausoma Lietuva, Chicago, 1967.. Ganėtinai didelę dalį sudarė mokytojai – 18, valdininkai, kooperatininkai ir savivaldybininkai – 18, amatininkai ir darbininkai – 17, teisininkai – 13, kunigai ir rabinai – 12, kariškiai – 13Vyriausybė žinios, 1920 03 04, nr. 20  – 1922 04 22, nr. 86..

 Seimo veikla 

Pirmas Steigiamojo Seimo posėdis įvyko 1920 m. gegužės 15 d. tuometinėje sostinėje Kaune, miesto teatro salėje. Seimo pirmininku išrinktas krikščionis demokratas Aleksandras Stulginskis. Pirmajame posėdyje Steigiamasis Seimas paskelbė esant atstatyta nepriklausomą demokratinę Lietuvos Respubliką. Jau gegužės 21 d. pradėtas svarstyti naujos konstitucijos projektas. 1920 m. birželio 10 d. buvo paskelbta trečioji laikinoji Konstitucija, kurioje pirmą kartą deklaruota parlamentinė santvarka. Lietuvos piliečiams buvo garantuota asmens, buto ir korespondencijos neliečiamybės bei tikybos, sąžinės, spaudos, žodžio, streikų, susirinkimų ir draugijų laisvė. Įteisintas mirties bausmės panaikinimasD. Blažytė-Baužienė, M. Tamošaitis, L. Truska, Lietuvos Seimo istorija XX–XXI a. pradžia, Vilnius, 2009..

1920 m. liepos 12 d. sudaryta taikos sutartis su Tarybų Rusija. Lietuva daugumos pasaulio valstybių buvo pripažinta nepriklausoma de jure. Po dviejų savaičių Seimas šią sutartį ratifikavo. Vykstant Nepriklausomybės kovoms su bolševikais ir lenkais nuo 1920 m. spalio iki 1921 m. vasario mėnesio Steigiamasis Seimas buvo išsiskirstęs. Lenkijos legionams puolant Lietuvą, dalis Seimo narių gynė valstybę. Tuo metu veikė vadinamasis Mažasis seimas, kurį sudarė Pirmininkas ir šeši Steigiamojo Seimo nariai.

1921 m. kovo 29 d. Seimas patvirtino naujus Lietuvos viešosios ir kriminalinės milicijos etatus, kurie įsigaliojo nuo gegužės 1 d. Buvo ženkliai padidintas kriminalinės milicijos etatinių vienetų skaičius.

1921 m. rugsėjo 23 d. Lietuva buvo priimta į Tautų Sąjungą, o po savaitės prisijungė prie tarptautinės Konvencijos dėl kovos prieš prekybą moterimis ir vaikais.

1922 m. Seimas priėmė Visuotinio Lietuvos gyventojų surašymo įstatymą.

1922 m. vasario 15 d. buvo priimtas žemės reformos įstatymą. Žemė skirstyta ją dirbantiems ūkininkams. Žeme aprūpinti mažažemiai ir bežemiai.

1922 m. vasario 16 d. įsteigtas Lietuvos universitetas. Po mėnesio V. Čepinskio iniciatyva patvirtintas jo statutas.

1922 m. rugsėjo 9 d. priimtas valiutos įstatymas, kurio pagrindu 1922 m. spalio 1 d. įvesta Lietuvos valiuta – litas.

Steigiamasis Seimas dirbo 29 mėnesius, turėjo 257 plenarinius posėdžius ir 963 komisijų posėdžius, priėmė per 300 įstatymų. Svarbiausias jo darbas – 1922 m. rugpjūčio 1 d. priimta pirmoji nuolatinė Lietuvos Respublikos Konstitucija, kuri užbaigė iki tol buvusių laikinųjų konstitucijų ciklą:

 I Laikinoji konstitucija (1918 m. lapkričio 2 d.)
 II Laikinoji konstitucija (1919 m. balandžio 4 d.)
 III Laikinoji konstitucija (1920 m. birželio 10 d.)

 Steigiamojo Seimo reikšmė 
Seimas įtvirtino vakarietiškos demokratijos principus, kurių pagrindą sudarė tikėjimo, sąžinės, žodžio laisvė, tautų ir lyčių lygybė pagal įstatymą, asmens neliečiamumas. Su Steigiamojo seimo darbu baigėsi Lietuvos tautinio atgimimo laikotarpis, Valstybės atkūrimas ir buvo pakloti nepriklausomos valstybės teisiniai pagrindai. Be pagrindinių įstatymų (nuolatinės Konstitucijos, žemės reformos, lito įvedimo ir universiteto įkūrimo) buvo sureguliuotos ir kitos gyvenimo sritys. Šalyje įvesta metrinė matų sistema, Vidurio Europos laikas, pradėta vykdomosios valdžios kontrolė ir veikla tarptautinėje arenoje. Per Steigiamojo Seimo laikotarpį Lietuvą de jure  pripažino 16 valstybių.

 Seimo nariai 

miniatiūra|right|Atminimo lenta Kaune, Gimnazjos g. 3

Nr.Vardas, pavardėFrakcijaMandato galiojimas1 Juozas AkmenskisLKDP2 Tadas AleliūnasLKDPnuo 1921 m. balandžio 5 d.3 Kazys AmbrozaitisLKDP4 Jonas AndziulisLKDPiki 1921 m. rugsėjo 16 d.5 Mikas BagdonasLKDP1920 m. rugsėjo 15 d. – 1922 m. sausio 27 d.6 Stasys BalčasLKDP7 Stasys BalčytisLKDPiki 1921 m. rugsėjo 16 d.8 Andrius BanionisLKDP9 Viktoras BeržinskasLKDP10 Vytautas Pranas BičiūnasLKDP11 Kipras BielinisLSDP12 Kazys BieliūnasLSLDP ir LVSnuo 1921 m. lapkričio 18 d.13 Jonas BildušasLSLDP ir LVSiki 1921 rugsėjo 30 d.14 Kazimieras BizauskasLKDPiki 1922 m. kovo 10 d.15 Jonas BliūdžiusLSLDP ir LVSnuo 1921 gruodžio 16 d.16 Felicija BortkevičienėLSLDP ir LVSnuo 1921 m. sausio 53 d. (nurodyta „Valstybės žiniose“)17 Konstantas BražėnasLKDP18 Liūdas BrokasLKDPnuo 1922 m. birželio 20 d.19 Oskaras BiuchlerisVokiečiųnuo 1920 m. rugsėjo 15 d.20 Antanas BulionisLKDP21 Juozas BuzelisLSLDP ir LVS22 Bronius CirtautasLSDP23 Voldemaras Vytautas ČarneckisLKDPiki 1921 m. lapkričio 4 d.24 Vincas ČepinskisLSDP25 Stasys ČerniauskasLKDPnuo 1922 m. kovo 14 d.26 Jurgis DaukšysLSDP27 Kostas DaunoraLKDPnuo 1921 m. lapkričio 11 d.28 Jurgis DeksnysLKDPiki 1921 m. balandžio 5 d.29 Stasys DigrysLSDP30 Povilas DogelisLKDP31 Eliziejus DraugelisLKDP32 Magdalena Draugelytė-GaldikienėLKDP33 Ozeris FinkelšteinasŽydų34 Naftalis FridmanasŽydųiki 1921 m. rugpjūčio 30 d. (mirė)35 Jonas Galvydis-BykauskasLKDPiki 1921 m. gruodžio 17 d.36 Kazys GencevičiusLSLDP ir LVSiki 1921 m. lapkričio 4 d.37 Jonas GiniūnasLKDPiki 1922 m. vasario 24 d.38 Vincas GrajauskasLKDPnuo 1922 m. kovo 17 d.39 Adolfas GrajevskisLenkų40 Pranas GrėbliūnasLKDPnuo 1922 m. kovo 7 d.41 Antanas GrigiškisLSLDP ir LVS42 Kazys GriniusLSLDP ir LVS43 Stanislovas GruodisLKDP44 Juozas IdzelisLKDPnuo 1922 m. liepos 13 d.45 Petras JočysLKDP46 Kazimieras JokantasLKDP47 Vladas JurgutisLKDPiki 1922 m. kovo 3 d.48 Steponas KairysLSDP49 Andrius KardišauskasLKDPnuo 1921 m. balandžio 19 d.50 Vincas KatiliusLKDPiki 1921 m. balandžio 5 d.51 Julius KaupasLKDP52 Rudolfas KinderisVokiečiųiki 1920 m. rugsėjo 15 d.53 Jonas KriščiūnasLSLDP ir LVS54 Pijus KriščiūnasLKDP55 Mykolas Jeronimas KrupavičiusLKDP56 Kazys KupčiūnasLSLDP ir LVS57 Povilas KuzminskisLSLDP ir LVS58 Samuelis LandauŽydųnuo 1921 m. rugsėjo 20 d.59 Vladas LašasLSLDP ir LVS60 Kazys LekeckasNepriklausomasiki 1920 m. rugsėjo 12 d.61 Peliksas LesauskasLKDP1920 m. spalio 20 d. – 1921 m. lapkričio 22 d.62 Bronislovas LiausasLenkų63 Juozas LiekisLSLDP ir LVSnuo 1920 m. spalio 20 d.64 Jonas LingėLKDPnuo 1922 m. sausio 18 d.65 Juozas LukoševičiusLSLDP ir LVSiki 1921 m. sausio 15 d. (mirė)66 Morta LukošytėLKDPnuo 1922 m. sausio 20 d.67 Pulgis LumbisLKDPnuo 1922 m. liepos 25 d.68 Veronika MackevičiūtėLKDPnuo 1921 m. balandžio 29 d.69 Jonas MakauskisLSLDP ir LVS70 Jurgis MarčiulionisLKDPnuo 1922 m. sausio 22 d.71 Mykolas MarmaLSLDP ir LVSnuo 1922 m. sausio 13 d.72 Jonas MasiulisLSLDP ir LVSiki 1920 m. liepos 6 d.73 Antanas MatulaitisLKDPiki 1921 m. sausio 17 d. (mirė)74 Jonas MatulevičiusLSLDP ir LVS75 Vincas MeilusLSLDP ir LVSiki 1921 m. lapkričio 4 d.76 Vincentas MieleškaLKDP77 Feliksas MikšysLKDP78 Antanas MilčiusLKDP79 Ona Muraškaitė-RačiukaitienėLKDP80 Ladas NatkevičiusLSLDP ir LVS81 Jonas PakalkaLSDP82 Gabrielė PetkevičaitėLSLDP ir LVSiki 1920 m. rugsėjo 15 d.83 Motiejus PetrauskasLKDPiki 1920 m. birželio 23 d.84 Jeronimas PlečkaitisLSDP85 Abraomas PopelisŽydų86 Pranas PovilaitisLKDP1922 m. vasario 21 d. – 1922 m. birželio 16 d.87 Antanas PovyliusLSDPnuo 1921 m. gegužės 24 d.88 Vladas PoželaLSDP89 Juozas PronskusLSLDP ir LVSnuo 1920 m. spalio 15 d.90 Antanas PurėnasLSDPiki 1920 m. spalio 13 d.91 Juozas PurickisLKDP92 Nachmanas RachmilevičiusŽydų93 Vytautas RačkauskasLSLDP ir LVS94 Petras RadzevičiusLKDP95 Pranas RadzevičiusLSLDP ir LVSnuo 1921 m. lapkričio 18 d.96 Kazimieras RalysLSLDP ir LVS97 Sikstas RiaukaLKDP98 Albinas RimkaLSLDP ir LVSiki 1921 gegužės 25 d.99 Simonas RozenbaumasŽydų100 Mikas RožanskasLKDP101 Petras RuseckasLSLDP ir LVS102 Kazys SidabrasLSLDP ir LVSiki 1921 m. sausio 17 d.103 Antanas SimanauskasLKDP104 Vladas SirutavičiusLSDPiki 1921 m. sausio 17 d.105 Klemensas SkabeikaLSLDP ir LVS1921 m. sausio 17 d. – 1921 m. spalio 25 d.106 Juozas SkyriusLKDPnuo 1922 m. kovo 21 d.107 Mykolas SleževičiusLSLDP ir LVS108 Maksas SoloveičikasŽydų109 Emilija Spudaitė-GvildienėLKDP110 Povilas SpudasLKDP111 Salomėja StakauskaitėLKDP112 Zigmas StarkusLKDP113 Antanas StaugaitisLKDP114 Jonas StaugaitisLSLDP ir LVS115 Justinas StaugaitisLKDP116 Jonas SteponavičiusLKDPnuo 1921 m. vasario 4 d.117 Aleksandras StulginskisLKDP118 Pranas ŠalčiusLKDP119 Kazimieras Steponas ŠaulysLKDPiki 1922 m. liepos 25 d.120 Pranas ŠaulysLKDPiki 1920 m. spalio 20 d.121 Pranas ŠemiotasLSDP122 Antanas ŠilgalisLKDP123 Kazys ŠkirpaLSLDP ir LVS1921 m. rugsėjo 15 d. – 1921 m. gruodžio 7 d.124 Pranas ŠmotelisLSLDP ir LVSnuo 1921 m. lapkričio 25 d.125 Antanas ŠmulkštysLKDP126 Vincas ŠmulkštysLKDP127 Antanas ŠnielevskisLenkų128 Eduardas ŠukevičiusLSDPnuo 1920 m. spalio 13 d.129 Antanas TamošaitisLSLDP ir LVS130 Stasys TijūnaitisLKDP131 Antanas TumėnasLKDP132 Matas UntulisLSLDP ir LVSiki 1920 m. spalio 15 d.133 Vaclovas VaidotasLSLDP ir LVSnuo 1921 m. spalio 28 d.134 Jonas VailokaitisLKDPiki 1922 m. kovo 3 d.135 Juozas VailokaitisLKDP136 Klemensas VaitekūnasLKDP137 Jonas ValaitisLKDPiki 1922 m. vasario 17 d.138 Jonas ValickisLKDP139 Jonas ValiusLKDP1920 m. birželio 23 d. – 1920 m. spalio 20 d.140 Jonas VarnasLKDP141 Kazimieras VenclauskisLSDP142 Juozas VolodkevičiusLKDPiki 1920 m. rugsėjo 15 d.143 Kazys VosyliusLKDP1921 m. lapkričio 4 d. – 1922 m. liepos 4 d.144 Kazys ZubauskasNepriklausomasnuo 1920 m. rugsėjo 12 d.145 Juozas ŽebrauskasLKDP146 Vincas ŽindžiusLSLDP ir LVSnuo 1921 m. rugsėjo 16 d.147 Jurgis ŽitinevičiusLSLDP ir LVS148 Balys ŽygelisLSLDP ir LVSnuo 1920 m. liepos 6 d.149 Antanas ŽoromskisLSLDP ir LVS150 Konstantas ŽukasLSLDP ir LVSiki 1921 m. birželio 30 d.

 Nuorodos 
 Lietuvos Seimo svetainė apie Steigiamąjį Seimą
 https://www.youtube.com/watch?v=Vet3jdxJnGg
 http://alkas.lt/2020/06/11/aktualioji-istorija-steigiamasis-seimas-koks-jis-buvo-video/
 https://www.youtube.com/watch?v=xddoQ321bvk 

 Šaltiniai 
 Lietuvos Steigiamojo Seimo (1920–1922 metų) narių biografinis žodynas (sud. Aivas Ragauskas, Mindaugas Tamošaitis). – Vilnius: Vilniaus pedagoginio universiteto leidykla, 2006. – 553 p.: iliustr. – ISBN 978-9955-20-146-5
 Jakštas A. Šimtas dvylika karalių, Tauta, 1920 05 22, nr. 22 (31), p. 1

 Išnašos 

Kategorija:Lietuvos Respublikos Seimai 1918-1940 m.
Kategorija:Seimo nariai